Landsretten stadfæstede i dag den 31-årige Maher Obeids dom på otte års fængsel. Dommen fik han for 12 røverier, et røveriforsøg, flere væbnede tyverier og for at have bragt andres liv i fare. Det skriver nordjyske. Det sidste røveri, som den 31-årige begik, var i Super Brugsen i Svenstrup i marts, 2009. Politiet måtte jagte røveren, indtil de fangede ham på parkeringspladsen ved City Syd. Flere mennesker måtte under jagten springe for livet. De mange røverier eskalerede i grovhed, og der blev brugt både kniv, økse og en pistol under røverierne. Den 31-årige har blandt andet også spærret ansatte inde. Den 31-årige er fra Århus.

Opsummering:
En 31-årig serierøver fik tirsdag stadfæstet en dom på otte års fængsel - blandt andet for tolv røverier.